EkBass/fiwiki-20250220-pages-articles huggingface dataset:
Tomoe Abe

Tomoe Abe (; s. 13. elokuuta 1971) on japanilainen entinen yleisurheilija, joka kilpaili kestävyysjuoksussa. Hän voitti pronssia maratonilla vuoden 1993 MM-kisoissa ajallaan 2.31.01. Abe on pitänyt hallussaan naisten 100 kilometrin juoksun maailmanennätystä vuodesta 2000 alkaen. == Ennätykset == Lähde: IAAF * 100 km: 6.33.11 (2000) * Maraton: 2.26.09 (1994) * Puolimaraton: 1.11.39 (2002) == Lähteet == Luokka:Japanilaiset kestävyysjuoksijat Luokka:Vuonna 1971 syntyneet Luokka:Elävät henkilöt
Esko Jokiniemi

Esko Juhani Jokiniemi (s. 26. maaliskuuta 1943 Liperi) on suomalainen maanviljelijä, virkamies ja poliitikko. Viitattu 17.2.2023. Koulutukseltaan Jokiniemi on agronomi. Hän työskenteli vuosina 1973–1996 Joensuun maatalouspiirissä sekä vuodesta 1997 Pohjois-Karjalan työvoima- ja elinkeinokeskuksen osastopäällikkönä. Jokiniemi toimi kansanedustajana kaksi vaalikautta vuosina 1987–1995. Hän edusti Pohjois-Karjalan vaalipiiriä ja kuului Keskustan eduskuntaryhmään. Hän on Liperin kunnanvaltuutettu, aikaisemmin hän toimi valtuuston puheenjohtajana 16 vuotta.Konkarit äänessä. Karjalainen 16.4.2011 Jokiniemi sa maanviljelysneuvoksen arvonimen 2002. ==Lähteet== Luokka:Suomalaiset maanviljelijät Luokka:Suomalaiset virkamiehet Luokka:Maanviljelysneuvokset Luokka:Kansanedustajat Luokka:Suomen Keskustan poliitikot Luokka:Liperin kunnanvaltuutetut Luokka:Pohjois-Karjalan vaalipiiri Luokka:Vuonna 1943 syntyneet Luokka:Elävät henkilöt
Kokoomus (täsmennyssivu)

Kokoomus tarkoittaa samaa kuin koalitio. Se on myös monen puolueen nimi tai nimen lyhennetty muoto: * Kansallinen Kokoomus, Suomi * Maltillinen kokoomus (Moderata samlingspartiet), Ruotsi * Kokoomus (Australia), keskustaoikeistolainen allianssi Australiassa * Viron kokoomuspuolue (Eesti Koonderakond), Viro * Kansallinen Kokoomus eli Nasjonal Samling, Norja (1933–1945) * Kokoomus (Samlingspartiet), Norja * Kokoomus, Kosovo
Morena Baccarin

Morena Silva de Vaz Setta Baccarin (s. 2. kesäkuuta 1979 Rio de Janeiro) on brasilialais-yhdysvaltalainen näyttelijä. Hänet tunnetaan rooleistaan tieteissarjoissa Firefly, Tähtiportti ja V. Hän on näytellyt myös vuonna 2011 alkaneessa televisiosarjassa Isänmaan puolesta ja elokuvissa kuten Spy – vakoojan asussa ja Deadpool sekä Greenland. Vuodesta 2015 hän on esittänyt James Gordonin tyttöystävää, Leslie Thompkinsia, tv-sarjassa Gotham. Hän on myös oikeassa elämässä Gordonia esittävän Benjamin McKenzien puoliso. == Aiheesta muualla == * Luokka:Brasilialaiset näyttelijät Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Tellervo Renko

Terttu Tellervo Renko (e. Nousiainen o.s. Ojantakanen, s. 15. joulukuuta 1942 Rantsila) on suomalainen opettaja ja poliitikko. Koulutukseltaan Renko on filosofian maisteri ja on työskennellyt muun muassa maantiedon ja biologian lehtorina, Oulun yliopiston opetusharjoittelun ohjaajana, Kouluhallituksen vs. ylitarkastajana, lukion rehtorina sekä opetusneuvoksena opetushallituksessa. Kunnallispolitiikassa Renko toimi Oulun kaupunginvaltuustossa vuosina 1981–1995 ja Oulun kaupunginhallitus 1981–1986. Renko toimi kansanedustajana ajalla 4. helmikuuta 1986 – 21. maaliskuuta 1991 noustuaan eduskuntaan Oulun läänin maaherraksi siirtyneen Ahti Pekkalan seuraajana ja 1. marraskuuta 1991 – 23. maaliskuuta 1995 niin ikään Oulun läänin maaherraksi siirtyneen Eino Siuruaisen seuraajana. Hän edusti Oulun läänin vaalipiiriä ja kuului Keskustan eduskuntaryhmään. Tellervo Rengon puoliso vuodesta 1987 on kasvatustieteiden tohtori Manu Renko. ==Lähteet== Luokka:Kansanedustajat Luokka:Suomen Keskustan poliitikot Luokka:Oulun kaupunginvaltuutetut Luokka:Suomalaiset opettajat Luokka:Suomen oppilaitosten rehtorit Luokka:Suomalaiset virkamiehet Luokka:Oulun vaalipiiri Luokka:Vuonna 1942 syntyneet Luokka:Elävät henkilöt
Kari Myllyniemi (poliitikko)

Kari Kalervo Myllyniemi (s. 1. huhtikuuta 1942 Karijoki) on suomalainen poliitikko. Ammatiltaan hän on poliisi ja arvonimeltään poliisimestari. Myllyniemi toimi kansanedustajana kaksi vaalikautta vuosina 1995–2003. Hän edusti vuosina 1995–1999 Oulun läänin vaalipiiriä ja vuosina 1999–2003 Oulun vaalipiiriä ja kuului Keskustan eduskuntaryhmään. ==Lähteet== Luokka:Kansanedustajat Luokka:Suomen Keskustan poliitikot Luokka:Oulun vaalipiiri Luokka:Suomalaiset poliisit Luokka:Oulun kaupunginvaltuutetut Luokka:Vuonna 1942 syntyneet Luokka:Elävät henkilöt
FK Metalac Gornji Milanovac

FK Metalac Gornji Milanovac on serbialainen jalkapalloseura Gornji Milanovacista. Metalac perustettiin 12. kesäkuuta 1961. Metalac pelaa Serbian Superliigassa, joka on Serbian jalkapallon korkein taso. ==Lähteet== Luokka:Serbialaiset jalkapalloseurat Luokka:Vuonna 1961 perustetut urheiluseurat
Kari Myllyniemi

Kari Myllyniemi voi tarkoittaa seuraavia: * Kari Myllyniemi, suomalainen pesäpalloilija * Kari Myllyniemi, suomalainen kansanedustaja ja poliisivirkamies
Anguillan jalkapallomaajoukkue

Anguillan jalkapallomaajoukkue on jalkapallomaajoukkue, joka edustaa Yhdistyneeseen kuningaskuntaan kuuluvaa Karibialla sijaitsevaa Anguillaa kansainvälisissä jalkapallo-otteluissa. Anguilla on FIFAn sekä Pohjois- ja Väli-Amerikan sekä Karibian maanosaliiton CONCACAFin jäsen. Joukkue ei ole koskaan selviytynyt jalkapallon maailmanmestaruuskilpailuihin tai maanosansa mestaruusturnaukseen. Useat joukkueen pelaajat ovat lontoolaisia alasarjojen puoliammattilais- tai amatööripelaajia.Guardian ==Arvokilpailut== ===Maailmanmestaruuskilpailut=== * 1930–1998 – ei osallistunut * 2002–2010 – ei selviytynyt karsinnoista === CONCACAF Gold Cup === * 1991–2002 - ei selviytynyt karsinnoista * 2003 - ei osallistunut * 2005 - vetäytyi * 2007 - ei selviytynyt karsinnoista * 2009 - ei selviytynyt karsinnoista * 2011 - ei selviytynyt karsinnoista * 2013 - ei selviytynyt karsinnoista * 2015 - ei selviytynyt karsinnoista === Karibian-mestaruuskilpailut=== * 1989 - ei osallistunut * 1991–1998 - ei selviytynyt karsinnoista * 1999 - vetäytyi * 2001 - ei selviytynyt karsinnoista * 2005 - vetäytyi * 2007-2014 - ei selviytynyt karsinnoista ==Lähteet== *Maaottelut (RSSSF) ===Viitteet=== Luokka:Jalkapallomaajoukkueet Luokka:Anguilla
Maapallon ihmeet ja salaisuudet

Maapallon ihmeet ja salaisuudet () on Valittujen Palojen kustantama tietokirjasarja. ==Kirjat== * Luonnon mestariteokset (1. painos vuodelta 1996, alkuperäisteos ”Steve Cox: Nature's Masterpieces”) * Sademetsän siimeksessä (1. painos vuodelta 1996, alkuperäisteos ”Linda Gamlin & Anuschka de Rohan: Mysteries of the Rain Forest”) * Luonnonvoimien armoilla (1. painos vuodelta 1997, alkuperäisteos ”Dougal Dixon: Natural Disasters”) * Syvyyksien salaisuudet (1. painos vuodelta 1997, alkuperäisteos ”Linda Gamlin: Secrets of the Sea”) * Älykkäät eläimet (1. painos vuodelta 1997, alkuperäisteos ”Michael Bright: Intelligence in Animals”) * Salaperäinen maailma (1. painos vuodelta 1997, alkuperäisteos ”Tim Healey: The World's Most Mysterious Places”) * Syntyneet selviytymään (1. painos vuodelta 1997, alkuperäisteos ”Michael Bright: The Secret Life of Animals”) * Ihmisen tarina (1. painos vuodelta 1998, alkuperäisteos ”Michael Bright: The Story of Mankind”) * Elämä ennen ihmistä (1. painos vuodelta 1998, alkuperäisteos ”Douglas Palmer: Life Before Man”) * Vaihteleva sää, muuttuva ilmasto (1. painos vuodelta 1998, alkuperäisteos ”Philip Eden: The Weather and its Secrets”) * Ihminen muuttaa maailmaa (1. painos vuodelta 1998, alkuperäisteos ”David Burnie: Man Changes the World”) * Siintävät vuoret (1. painos vuodelta 1999, alkuperäisteos ”Majestic Mountains”) * Missä maa ja meri kohtaavat (1. painos vuodelta 1999, alkuperäisteos ”Michael Bright: Where Land and Sea Meet”) ==Lähteet== Luokka:Valitut Palat Luokka:Kirjasarjat Luokka:Yhdysvaltalaiset tietokirjat Luokka:Yleiset tietoteokset
Leea Hiltunen

Leea Lea Elisabeth Hiltunen (o.s. Siltala, s. 28. helmikuuta 1942 Kouvola) on suomalainen poliitikko, joka oli kristillisdemokraattien kansanedustajana vuosina 1991–1995 ja 1999–2003. Koulutukseltaan hän on erikoissairaanhoitaja. == Ura == === Eduskuntatyö === Hiltunen toimi kansanedustajana kaksi vaalikautta vuosina 1991–1995 ja 1999–2003. Hän edusti vuosina 1991–1995 Turun läänin pohjoista vaalipiiriä ja vuosina 1999–2003 Satakunnan vaalipiiriä ja kuului Kristillisdemokraattiseen (30. toukokuuta 2001 asti Kristillisen liiton) eduskuntaryhmään. == Yksityiselämä == === Suku === Leea Hiltusen kaksoissisar on ex-kansanedustaja, lehtori Leena Rauhala. === Perhe-elämä === Leea Hiltusen puoliso on erikoislääkäri Pertti Hiltunen. Heillä on kaksi poikaa. ==Lähteet== Luokka:Kansanedustajat Luokka:Suomen Kristillisdemokraattien poliitikot Luokka:Rauman kaupunginvaltuutetut Luokka:Turun läänin pohjoinen vaalipiiri Luokka:Satakunnan vaalipiiri Luokka:Suomalaiset sairaanhoitajat Luokka:Suomalaiset opettajat Luokka:Vuonna 1942 syntyneet Luokka:Elävät henkilöt
Jouko Tuovinen

Jouko Armas Antero Tuovinen (29. joulukuuta 1941 Polvijärvi – 25. lokakuuta 2020https://www.karjalainen.fi/uutiset/uutis-alueet/maakunta/item/264271 ) oli suomalainen poliitikko ja kansanedustaja. Hän asui Liperissä. Tuovinen työskenteli vuosina 1962–1973 Valtionrautateiden palveluksessa Joensuussa ja toimi työläistarkastajana Pohjois-Karjalan työsuojelupiirissä vuodesta 1973. Kansanedustajana hän toimi kolme vaalikautta vuosina 1975–1987. Hän edusti Pohjois-Karjalan läänin vaalipiiriä ja kuului sosialidemokraattiseen eduskuntaryhmään. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Joensuun kaupunginvaltuutetut Luokka:Liperin kunnanvaltuutetut Luokka:Pohjois-Karjalan vaalipiiri Luokka:Vuonna 1941 syntyneet Luokka:Vuonna 2020 kuolleet
Helge Talvitie

Helge Jorma Johannes Talvitie (s. 23. heinäkuuta 1941 Ylistaro) on suomalainen poliitikko. Talvitie toimi kansanedustajana vuosina 1975–1979. Hän edusti Hämeen läänin eteläistä vaalipiiriä ja kuului Suomen kansan demokraattisen liiton eduskuntaryhmään. Ammatiltaan hän oli ennen kansanedustajuuttaan levyseppä ja vuodesta 1975 Metallityöväen liiton toimitsija. ==Lähteet== Luokka:Kansanedustajat Luokka:Lahden kaupunginvaltuutetut Luokka:SKDL:ssä vaikuttaneet henkilöt Luokka:Hämeen vaalipiiri Luokka:Vuonna 1941 syntyneet Luokka:Elävät henkilöt
Seutu Majakka

SeutuMajakka on Pohjanmaan Viitosmedia Oy:n kustantama ilmaisjakelulehti, jonka kotipaikkana on Oulainen. Lehti perustettiin vuonna 2010, PookiSanomien lopetettua toimintansa. Lehden omistavat paikalliset yrittäjät. Lehti ilmestyy keskiviikkoisin. Lehden perusjakelualue on Oulainen, Merijärvi ja Vihanti. Kerran kuukaudessa lehti jaetaan megajakeluna seuraaviin kuntiin; Oulainen, Vihanti, Merijärvi, Pyhäjoki, Haapavesi, Raahe ja Ylivieska. Lehden päätoimittajana toimii Matti Kuoppala. ==Lähteet== *Seutumajakka *Yritystiedot Luokka:Suomalaiset ilmaisjakelulehdet
Helena Vartiainen

Helena Vartiainen (s. 2. kesäkuuta 1941 Kärsämäki) on suomalainen kansanedustaja ja poliitikko. Vartiainen toimi kansanedustajana ajalla 19. marraskuuta 1996 – 23. maaliskuuta 1999. Hän edusti Turun läänin eteläistä vaalipiiriä ja kuului sosialidemokraattiseen eduskuntaryhmään. Kansanedustajaksi hän tuli Euroopan parlamenttiin valitun Pertti Paasion seuraajana. Ennen kansanedustajuuttaan hän toimi Uudenkaupungin kaupungin palveluksessa perhepäivähoitajana ja lukusalivalvojana sekä Uudenkaupungin KTV:n pääluottamusmiehenä. ==Lähteet== Luokka:Kansanedustajat Luokka:Suomen Sosialidemokraattisen Puolueen poliitikot Luokka:Uudenkaupungin kaupunginvaltuutetut Luokka:Varsinais-Suomen vaalipiiri Luokka:Vuonna 1941 syntyneet Luokka:Elävät henkilöt
Henry B. Walthall

Henry B. Walthall (16. maaliskuuta 1878 Shelby City, Alabama - 17\. kesäkuuta 1936 Los Angeles, Kalifornia) oli yhdysvaltalainen näyttelijä. Hän aloitti teatterissa ja siirtyi elokuviin vuonna 1909 D. W. Griffithin kutsumana. Walthallin Griffithille tekemiin elokuviin kuuluu muun muassa vuonna 1915 valmistunut Kansakunnan synty. Samana vuonna Walthall lähti Griffithin palveluksesta. Walthallin myöhempiin elokuviin kuuluvat muun muassa Siivet (1927) ja 42:nen katu (1933). Walthall kuoli vuonna 1936 Myrsky Karibian merellä -elokuvan kuvausten aikana. Walthall on saanut tähden Hollywood Walk of Famelle. == Lähteet == Luokka:Yhdysvaltalaiset elokuvanäyttelijät Luokka:Yhdysvaltalaiset teatterinäyttelijät Luokka:Hollywood Walk of Fame Luokka:Vuonna 1878 syntyneet Luokka:Vuonna 1936 kuolleet
Margareta Pietikäinen

Margareta Pietikäinen (s. 28. elokuuta 1940 Helsinki) on suomalainen poliitikko. Koulutukseltaan hän on filosofian maisteri. Pietikäinen toimi kansanedustajana kolme vaalikautta vuosina 1991–2003. Hän edusti vuosina 1991–1999 Uudenmaan läänin vaalipiiriä ja vuosina 1999–2003 Uudenmaan vaalipiiriä ja kuului Ruotsalaiseen eduskuntaryhmään. Pietikäinen toimi Porvoon kaupunginvaltuustossa 1977–1979 ja kaupunginhallituksessa 1979 sekä sen jälkeen Espoon kaupunginvaltuustossa vuodesta 1989 ja kaupunginhallituksessa 1985–1988. Hän toimi vuosina 1995 ja 1999 Espoon kaupunginvaltuuston puheenjohtajana. ==Lähteet== Luokka:Kansanedustajat Luokka:Suomen ruotsalaisen kansanpuolueen poliitikot Luokka:Uudenmaan vaalipiiri Luokka:Porvoon kaupunginvaltuutetut Luokka:Espoon kaupunginvaltuutetut Luokka:Vuonna 1940 syntyneet Luokka:Elävät henkilöt
Don DeFore

Don DeFore (25. elokuuta 1917 Cedar Rapids, Iowa - 22\. joulukuuta 1993 Los Angeles, Kalifornia) oli yhdysvaltalainen näyttelijä. Hän aloitti näyttelemisen elokuvissa 1937 ja vuotta myöhemmin teatterissa. Hänen elokuviinsa kuuluu muun muassa vuonna 1942 valmistunut Sydämet harhateillä (The Male Animal). Elokuvassa esittämänsä jalkapalloilijan roolin hän oli aikaisemmin näytellyt myös Broadwaylla. DeFore näytteli myös vuonna 1952 tehdyssä uudelleenfilmatisoinnissa Revyytyttö koulunpenkillä, mutta tuolloin isommassa roolissa. Televisiossa hän näytteli 1952-1958 ”Thorny” Thornberrya komediasarjassa The Adventures of Ozzie and Harriet. Vuosina 1961-1965 hänellä oli rooli George Baxterina televisiosarjassa Hazel. DeFore on saanut tähden Hollywood Walk of Famelle. == Lähteet == Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1917 syntyneet Luokka:Vuonna 1993 kuolleet
Mjasištšev M-18

Mjasištšev M-18 on neuvostoliittolainen yliääninopeudelle lentävän pommikoneen suunnitteluprojekti. Hanke keskeytettiin 1960-luvun lopussa ilman prototyypin rakentamista, koska hanke hävisi kilpailun Tupolev Tu-160 −projektia vastaan.http://www.testpilot.ru/russia/myasishchev/m/18/m18.htm ==Lähteet== ==Aiheesta muualla== *Picture of scale model from testpilot.ru *Cutaway diagram from testpilot.ru Luokka:Neuvostoliittolaiset pommikoneet Luokka:Toteutumattomat lentokonesuunnitelmat Luokka:Toteutumattomat sotilaskalustot M-18
Diana Lynn

Diana Lynn (oik. Dolores Loehr, 5. heinäkuuta 1926Kopio Diana Lynnin syntymätodistuksesta Los Angeles, Kalifornia - 18\. joulukuuta 1971 Los Angeles) oli yhdysvaltalainen näyttelijä. Hän oli musikaalinen lahjakkuus ja soitti pianoa ammattimaisesti jo kymmenvuotiaana. Lynnin ensiesiintymisen valkokankaalla oli soittajana 12-vuotiaana elokuvassa Me soittoniekat vuonna 1939. Seuraavan elokuvansa jälkeen hän solmi pitkäaikaisen sopimuksen Paramount Picturesin kanssa. Lynn näytteli muun muassa elokuvassa Kadettiheila vuonna 1942. 1950-luvun puolessavälissä Lynn siirtyi näyttelemään teatteriin ja televisioon. Teatterissa hän näytteli muun muassa naispääosassa näytelmässä The Moon Is Blue, jota esitettiin Los Angelesissa ja Lontoossa. Broadwayllä hän näytteli vuonna 1963 näytelmässä Mary, Mary. Lynn on saanut kaksi tähteä Hollywood Walk of Famelle. == Lähteet == == Aiheesta muualla == Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvanäyttelijät Luokka:Hollywood Walk of Fame Luokka:Vuonna 1926 syntyneet Luokka:Vuonna 1971 kuolleet
Onan kieli

Onan eli selknamin kieli oli onien puhuma kieli, jota puhuttiin Argentiinan Tulimaassa. Vuonna 1991 kielellä oli vielä jäljellä kaksi sitä äidinkielenään puhuva henkilöä, mutta se on myöhempien arvioiden mukaan luultavasti jo hävinnyt, vaikka varmuutta asiasta ei ole. Kielen on korvannut käytöstä espanjan kieli. Ona kuuluu chonkieliin ja sen läheisin sukulaiskieli on haush. Onalla lasketaan olevan kaksi murretta. Kielellä ei ole kirjallista muotoa. == Fonologia == === Konsonantit === Bilabiaali Alveolaari Palatoalveolaari Retrofleksi Palataali Velaari Uvulaari Glottaali Norm. Dent. Nasaali m n Klusiili Norm. p t k q ʔ Ejek. p' t' k' q' Affrikaatta Norm. t͡ʃ Ejek. t͡ʃ' Frikatiivi s s̪ ʂ x h Lateraali l Yksitäryinen tremulantti ɾ Puolivokaali j w Lähde: === Vokaalit === Etinen Keskinen Takainen Suppea u Puolisuppea e Avoin a Kaikki vokaalit voivat esiintyä niin lyhyinä kuin pitkinäkin. Lähde: ==Lähteet== Luokka:Etelä-Amerikan kuolleet kielet Luokka:Chonkielet
Päämäärien valtakunta

Päämäärien valtakunta on Immanuel Kantin luoma moraalifilosofinen ajatuskoe. Sillä tarkoitetaan kaikkien eettisten subjektien muodostamaa ideaaliyhteisöä, jossa jokainen jäsen olisi saavuttanut tahdon autonomian. Tällaisessa valtakunnassa jokainen olisi yhtä aikaa sekä hallitsija (lakiasäätävä elin) että alamainen (lakia noudattava jäsen). Kant esitteli termin teoksessaan Moraalin metafysiikan perustus (1785). == Lähteet == Luokka:Ajatuskokeet Luokka:Kantilaisuus
Mustapha Dahleb

Mustapha Dahleb (, s. 8. helmikuuta 1952 Bejaïa, Algeria) on algerialainen entinen jalkapalloilija. Keskikentällä pelannut Dahleb vietti lähes koko ammattilaisuransa Ranskassa. Hän on kautta aikain Paris Saint-Germainin kolmanneksi paras maalintekijä 98 maalilla, joista 85 syntyi Ranskan pääsarjassa. ==Ura== Dahleb aloitti jalkapalloilun Rankassa 9-vuotiaana, jonne hän muutti perheensä mukana Algeriasta. Dahleb vietti koko juniorivuotensa Sedanissa, josta hänet myöhemmin nostettiin edustukseen 17-vuotiaana. Dahleb sai niukasti peliaikaa Sedanin edustuksessa ja hän siirtyi kotimaahansa Algeriaan Belouizdadiin vuonna 1971. Hän pelasi joukkueessa yhteensä kaksi ja puoli kautta, jonka aikana Dahleb saavutti Maghreb mestarien cupin voiton. Dahleb palasi alkukaudella takaisin Ranskaan ja Sedanin riveihin, jossa hän sai huomattavasti enemmän peliaikaa. Kauden päätyttyä Dahleb oli tehnyt 17 maalia 27 pelaamassaan ottelussa, joka on keskikenttäpelaajalla tavallista suurempi määrä tehtyjä maaleja. Tämä herätti kiinnostusta Ranskan suurseuroihin lukeutuneen Paris Saint-Germainin johdossa ja Dahleb siirtyi kauden jälkeen vuonna 1974 Pariisiin. Uudessa seurassa Dahleb nousi joukkueensa tärkeimpiin pelaajiin ja jäi samalla joukkueen historiaan.Paris Saint-Germain FIFA Viitattu 28.10.2010 Hän pelasi joukkueessa yhteensä kymmenen kautta, jonka aikana joukkue saavutti kaksi Ranskan cupin voittoa vuosina 1982 ja 1983. Dahleb pelasi joukkueessa yhteensä 306 ottelua ja teki niissä 98 maalia.Mustapha Dahleb Planet PSG Viitattu 28.10.2010 Hän oli useita vuosia PSG:n kautta-aikain paras maalintekijä, kunnes 1980-luvun alussa joukkueeseen siirtynyt Dominique Rocheteau ohitti Dahlebin maali määrän tekemällä kaksi maalia enemmän. Dahleb on tehnyt kuitenkin Ranskan pääsarjassa kaksi maalia enemmän kuin Rocheteau. Sittemmin Dahleb on ollut PSG:n kaikkien aikojen kolmanneksi paras maalintekijä, kun 2000-luvun alussa portugalilainen Pauleta ohitti kaksikon maali määrän tekemällä 110 maalia.Records Planet PSG Viitattu 28.10.2010 Dahleb siirtyi kymmenennen kauden jälkeen kaudeksi 1984–1985 Niceen, jossa hän myös päätti uransa. ==Maajoukkueura== Dahleb kuului Algerian maajoukkueeseen vuoden 1982 MM-kisoissa, jossa heidän joukkueensa oli vähällä päästä lohkovaiheesta jatkoon. ==Lähteet== * National Football Teams ===Viitteet=== Luokka:Algerialaiset jalkapalloilijat Luokka:Vuonna 1952 syntyneet Luokka:Elävät henkilöt
Euandros Pallantionlainen

Euandros (, ) oli kreikkalaisessa mytologiassa Hermeen ja arkadialaisen nymfin Themiksen poika. Hänen on mainittu olleen myös Ekhemoksen ja Timandran poika.Maurus Servius Honoratus: ad Aeneid 8.130 (lat.) Euandroksen kerrottiin saapuneen nykyisen Rooman alueelle jo 60 vuotta ennen Troijan sotaa ja perustaneen paikalle Pallantionin kaupungin,Pausanias: Periegesis tes Hellados ('Kreikan kuvaus') 8.43.2 (engl. käännös). joka sai nimensä hänen kotikaupungistaan Arkadian Pallantionista. Siitä olisi saanut puolestaan nimensä Rooman Palatium-kukkula. Euandros toi mukanaan Italiaan ja opetti naapureilleen kirjoitustaidon ja musiikin. Roomalaisessa mytologiassa erityisesti Fabius Pictor korosti hänen avullaan Roomalla olleen jo vanhastaan yhteys kreikkalaiseen kulttuuriin. Hän perusti myös Pan-kultin ja aloitti Lupercalian viettämisen.Ovidius: Fasti v.80–110 (engl. käännös). Hän myös auttoi Aineiasta, jonka isän Ankhiseen hän tunsi jo ajalta ennen Troijan sotaa, taisteluissa rutuleita vastaan. Vanhimpien traditioiden mukaan Euandros oli myös Ara maxima Herculiksen eli Herakleen suuren alttarin pystyttäjä. Tämä tapahtui Herakleen kunniaksi sen jälkeen kun tämä oli surmannut Cacus- jättiläisen.Vergilius: Aenaid 8.195–279 (engl. käännös). == Lähteet == Luokka:Kreikkalaisen mytologian sankarit Luokka:Roomalainen mytologia
Lucena CF

Lucena Club de Fútbol, S.A.D. on jalkapalloseura, joka tulee Lucenan kaupungista Espanjasta. Joukkue on perustettu vuonna 1968 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 6 000-paikkainen Estadio Municipal de Lucena. Seura perustettiin nimellä Atlético Lucentino Industrial vuonna 1968, jolla se kulki aina vuoteen 2006 asti. Tästä lähtien seuran nimeksi vaihdettiin Lucena Club de Fútbol. Edustusjoukkue on pelannut suurimman osan seurahistoriastaan maan alimmalla kansallisella sarjatasolla Tercera Divisiónissa. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Córdoban maakunta
CD Alcalá

Club Deportivo Alcalá on jalkapalloseura, joka tulee Alcalá de Guadaíran kaupungista Espanjasta. Joukkue on perustettu vuonna 1944 ja se pelaa tällä hetkellä maan neljänneksi korkeimmalla sarjatasolla Tercera Divisiónissa. Sen kotistadionina toimii 3 500-paikkainen Estadio Francisco Bono. Seuran edustusjoukkue on pelannut suurimman osan historiastaan alueellissa sarjoissa, ja ensi kertaa se nousi alimmalle kansalliselle sarjatasolle Tercera Divisióniin kaudeksi 1965–1966. 2000-luvulla joukkue pelasi viisi kautta Segunda División B:ssä. == Aiheesta muualla == * Seuran virallinen kotisivusto Luokka:Espanjalaiset jalkapalloseurat Luokka:Sevillan maakunta
Madagaskarinpyyjuoksija

Madagaskarinpyyjuoksija (Turnix nigricollis) on pyyjuoksijoiden sukuun kuuluva viiriäistä muistuttava lintu. Se elää Madagaskarilla, Mauritiuksella, Réunionilla ja Gloriososaarilla. On mahdollista, että Madagaskarilta on siirretty lintuja edellä mainituille saarille, joilta alkuperäinen pyyjuoksijalaji on hävinnyt. Johann Friedrich Gmelin kuvaili lajin holotyypin Madagaskarilta vuonna 1789.The Internet Bird Collection == Lähteet == Luokka:Pyyjuoksijat
Tummapyyjuoksija

Tummapyyjuoksija, aikaisemmalta nimeltään tummaviiriäispyy (Turnix suscitator) on pyyjuoksijoiden heimoon kuuluva viiriäistä muistuttava eteläaasialainen lintu. Sen laaja esiintymisalue ulottuu Himalajan eteläpuolella Intiasta ja Sri Lankasta Japaniin, Taiwanille, Filippiineille, Kaakkois-Aasiaan ja Indokiinaan sekä Indonesiaan. Lajista tunnetaan 14 alalajia. Johann Friedrich Gmelin kuvaili lajin holotyypin Jaavalta vuonna 1789.The Internet Bird Collection == Lähteet == Luokka:Pyyjuoksijat
Täpläpyyjuoksija

Täpläpyyjuoksija (Turnix ocellatus), myös T. ocellata, on pyyjuoksijoiden sukuun kuuluva viiriäistä muistuttava lintu. Se on Filippiinien Luzonin saaren kotoperäinen laji, ja siitä tunnetaan kaksi alalajia. Giovanni Antonio Scopoli kuvaili lajin holotyypin Manilasta vuonna 1786.The Internet Bird Collection == Lähteet == Luokka:Pyyjuoksijat
The Complete Works

The Complete Works on Queen-yhtyeen vuonna 1985 julkaistu vinyyliboksi, joka sisältää yhteensä neljätoista levyä. Mukana on kolmetoista studioalbumia, yksi livealbumi sekä Complete Vision -albumi, joka sisältää ennenjulkaisematonta materiaalia. ==Sisältö== * * * * * * * * * * * * * *Complete Vision ==Kappaleet Complete Vision -albumilla== #See What a Fool I've Been #A Human Body #Soul Brother #I Go Crazy #Thank God It's Christmas #One Vision (Single Version) #Blurred Vision Luokka:Queenin albumit Luokka:Vuoden 1985 albumit Luokka:Musiikkiboksit
Ruskopäänappaaja

Ruskopäänappaaja (Leptopogon amaurocephalus) on Keski- ja Etelä-Amerikassa tavattava napsijoihin kuuluva varpuslintu. ==Koko ja ulkonäkö== Kooltaan ruskopäänappaaja on noin 14 cm. Ruskopäänappaajan päälaki on väriltään ruskea ja naama harmahtava. Selkä on väriltään oliivinvihreä ja siivet ruskeammat. Siivissä on vaaleamman ruskeita juovia, ja siiven reunat ovat keltaiset. Ruskopäänappaajan vatsa on väriltään vaalean keltainen. Laji muistuttaa ulkonäöltään tuhkapäänappaajaa (Leptopogon superciliaris), mutta tuhkapäänappaajan pää on väriltään täysin harmaa. ==Levinneisyys ja elinympäristö== Keski-Amerikassa ruskopäänappaajaa tavataan Meksikosta Panamaan. Etelä-Amerikassa lajin levinneisyysalue ulottuu Kolumbiasta etelään Andien itäpuolisilla alankomailla Boliviaan, Brasilian etelä- ja länsiosiin, itäiseen Paraguayhin ja Pohjois-Argentiinaan. Kolumbiasta länteen lajia tavataan Venezuelasta, Guyanasta, Surinamesta, Ranskan Guayanasta ja Brasilian pohjoisosista. Amazonian alueen pohjoisosissa ruskopäänappaajaa ei tavata. Linnun elinympäristöä ovat kosteat avoimet metsät. Ruskopäänappaajaa ei tavata yhtä usein metsien reunamailta kuin muita sen sukulaisia. Ruskopäänappaajan elinympäristöt sijaitsevat yleensä alle 1 100 metrin korkeudella merenpinnasta. ==Elintavat== Ruskopäänappaajat liikkuvat yleensä yksin tai pareittain ja voivat liittyä sekaparviin. Ravintonaan laji käyttää pääasiassa pieniä selkärangattomia eläimiä, mutta voi syödä myös marjoja. Lajin pallomainen pesä sijaitsee kaatuneen puunrungon alla tai joen törmässä. Naaras munii yhdestä kolmeen valkoista munaa. ==Lähteet== Luokka:Napsijat
Aston Martin DB5

Aston Martin DB5 Aston Martinin vuosien 1963–1965 välillä valmistama urheiluautoAston Martin DB5 . Se oli edeltäjänsä DB4:n parannettu versio. Erikoisvarusteltu DB5 oli Sean Conneryn käytössä elokuvissa 007 ja Kultasormi (1964) ja Pallosalama (1965). Auton osti elokuvatuottaja Jerry Lee vuonna 1969, ja se oli hänen hallussaan 41 vuotta. Auton osti 2010 amerikkalainen liikemies Harry Yeaggy lontoolaisesta huutokaupasta ja asettaa sen näytteille Ohiossa sijaitsevaan yksityiseen automuseoonsa.James Bondin erikoisauto myytiin huutokaupassa, viitattu 28.10.2010 Vuonna 2012 elokuvassa 007 Skyfall Bond pakenee M:n kanssa Skyfalliin identtisellä autolla. == Lähteet == == Aiheesta muualla == DB5 Luokka:1960-luvun autot
Veroilmoitus

thumb|right|Saksalaisia veroilmoituksia Veroilmoitus on verottajalle vuosittain annettava ilmoitus tuloista ja omaisuudesta. Sen perusteella määrätään valtion-, kunnallis-, kirkollis- ja muut verot. Veroilmoituksen saa usein esitäytettynä ja sen voi tehdä internetissä tai paperitse. Verotusta voidaan myös vähentää erilaisin verovähennyksin.vero.fi vero-opas 2012 Väärien tietojen antaminen verottajalle on verovilpin tai veropetoksen nimellä kulkeva rikos, joista seuraa veronkorotus tai rikosoikeudellinen rangaistus. ==Lähteet== ==Aiheesta muualla== *Veroilmoitus Verohallinto *Ohjeita ilmoituksen täyttämiseen Yle.fi Luokka:Tuloverotus Suomessa Luokka:Verotus
Söderman

Söderman tai Södermann on muun muassa seuraavien henkilöiden sukunimi: * Aleksander Henrik Söderman (1876–1933), suomalainen kihlakunnantuomari ja Uudenkaupungin pormestari * Anto Södermann (1880–1916), suomalainen toimittaja ja nuorsuomalainen poliitikko * Arvid Söderman (1905–1984), suomalainen kirjailija * August Söderman (1832–1876), ruotsalainen säveltäjä * Berndt Israel Söderman (1850–1909), suomalainen kirkkoherra ja rovasti * Bror Söderman (1934–2019), suomalainen arkkitehti * Hjalmar Söderman (1878–1949), suomalainen kenraalimajuri * Jacob Söderman (s. 1938), suomalainen kansanedustaja ja ministeri (SDP) * Josef Söderman (1846–1917), suomalainen maanviljelijä ja valtiopäivämies * Karl Söderman (1863–1911), Kone- ja Siltarakennus Oy:n ensimmäinen johtaja * Mikael Söderman (s. 1965), suomalainen pika- ja keskimatkojen juoksija * Tom Söderman (1936–2015), suomalainen diplomaatti, toimittaja ja ulkoministeriön lehdistöpäällikkö.
Kauniaisten musiikkijuhlat

Kauniaisten musiikkijuhlat on vuodesta 2010 alkaen vuosittain Kauniaisissa järjestettävä klassisen musiikin tapahtuma. Juhlien perustaja on Seppo Kimanen. Kauniaisten musiikkijuhlat on hybridi-festivaali, taiteen ja tieteen vuoropuhelu, joka tarjoaa sanoin ja sävelin sekä ajattomia että omaan aikaansa sidottuja ajatuksia. Musiikkijuhlilla yhdistyvät tiede ja taide, jotka käsittelevät nykyihmisen elämää ja suhdetta muuttuvaan maailmaan. Lisäksi tapahtuma peilaa lähiyhteisön ja yksilön välistä vuorovaikutusta muuttuvassa maailmassa. Tapahtumassa kohtaavat kansainvälisesti arvostetut kotimaiset ja ulkomaiset luennoitsijat ja muusikot. Tapahtuman ohjelma on rakennettu luentojen ja musisoinnin symbioosille, uudenlaiselle hybridi-ajattelulle joka tukee infomaation ja musiikin vuorovaikutusta. http://www.kauniaistenmusiikijuhlat.fi Kauniaisten musiikkijuhlien taustalla toimii Kauniaisten musiikkijuhlat yhdistys ry, jonka hallitukseen vuonna 2014 kuuluvat Staffan Kurtén (pj.), Satu Roberg (vpj.), Alec Aalto, Kari Heikkinen, Tiina Rintamäki-Ovaska ja Ulla Tikkanen. Musiikkijuhlien neuvottelukunnan jäsenet ovat Alec Aalto, Leena Alahuhta, Risto Pelkonen, Mauri Vihko ja Torsten Widén. Juhlien toiminnanjohtajina ovat olleet Heli Heikkilä (2010–2011), Annika Nummelin (2011–2012) ja Jessica Jensen (2014–). http://kauniaistenmusiikkijuhlat.fi/fi/yhteystiedot/ Kauniaisten musiikkijuhlat tekee tiivistä yhteistyötä Kauniaisten kaupungin , Kauniaisten seurakunnan sekä Kauniaisten musiikkiopiston kanssa. Festivaalin tapahtumapaikkoina ovat mm. Uusi Paviljonki, Kauniaisten kirkko, Villa Vallmogård, Ateljee Kukkapuro ==Lähteet== ==Aiheesta muualla== *Kauniaisten musiikkijuhlien sivusto *Kauniaisten musiikkijuhlat facebookissa Luokka:Klassisen musiikin tapahtumat Suomessa Luokka:Kauniainen
Pulpin koulu

Pulpin koulu on peruskoulu Lappeenrannan itäosassa entisen Joutsenon kaupungin alueella. Vuonna 1949 valmistunut koulu sijaitsee Joutsenon Pulpin alueella, joka on nimetty vieressä sijaitsevan Joutsenon sellutehtaan mukaan. Koulurakennuksen suunnitteli arkkitehti Jalmari Lankinen. Lukuvuonna 2016–2017 Pulpin koulussa oli 113 oppilasta. Alkuperäiseen koulurakennukseen on myöhemmin lisätty useita siipiä. Rakennuksessa toimii myös Pulpin neuvola ja Joutsenon kirjaston lainausasema, joka on avoinna maanantaisin ja torstaisin. Tammikuussa 2024 Lappeenrannan kaupungin palveluverkkoesityksessä koulua suunniteltiin lakkautettavaksi vuonna 2026. == Lähteet == Luokka:Lappeenrannan peruskoulut
Lauritsalan koulu

Lauritsalan koulu on peruskoulu, joka sijaitsee Lappeenrannassa Lauritsalan kaupunginosassa, noin viisi kilometriä keskustasta. Koulussa on peruskoulun luokat 1–9. Lisäksi koulukeskuksen yhteydessä toimii päiväkoti ja esikoulu. Vuonna 2023 koulussa oli noin 710 oppilasta Opettajia on yli 70. Vuonna 2008 Lauritsalan koulu (yläkoulu) ja Luukkaan koulu (alakoulu) yhdistyivät yhdeksi isoksi kouluksi. == Lähteet == Luokka:Lappeenrannan peruskoulut
Simonen

Simonen on muun muassa seuraavien henkilöiden sukunimi: *Aarre Simonen (1913–1977), kansanedustaja, ministeri (sdp, tpsl) *Ahti Simonen (1916–1994), professori, geologi *Anna-Stina Simonen (s. 2003), jalkapalloilija *Auvo Simonen (1931–2000), maastohiihtäjä *Elina Simonen, Kotilieden päätoimittaja *Elisa Simonen (s. 1981), jalkapalloilija *Emilia Simonen (s. 1996), taitoluistelija *Esa Simonen, Robin (1944–2024), iskelmälaulaja *Heikki Simonen (1902–1975), kansanedustaja *Jouko Simonen (s. 1943), yritysjohtaja, energianeuvos *Kauko Simonen (s. 1951), laulaja, vuoden 1985 tangokuningas *Leena Simonen (s. 1946), järjestöneuvos, Suomen Kuluttajaliitto ry:n ent. pääsihteeri *Leila Simonen (s. 1951), kouluttaja ja kirjailija, Stakesin ent. tutkimus- ja kehittämispäällikkö *Mikko Simonen (1860–1931), runoilija *Olli Simonen, lääkäri ja tietokirjailija *Seija Simonen (s. 1935), balettitanssija *Seppo Simonen (1912–1981), päätoimittaja *Sini-Maaria Simonen (s. 1986), viulutaiteilija *Ulla Simonen (s. 1965), elokuvatuottaja ja Audiovisuaalisen kulttuurin edistämiskeskuksen (AVEK) johtaja *Valtteri Simonen (s. 1974), näyttelijä *Vieno Simonen (1898–1994), Maalaisliiton kansanedustaja ja ministeri *Vihtori Simonen (1882–1951), kirjailija. ==Katso myös== *Simone
Alakylän koulu (Lappeenranta)

Alakylän koulu oli vuosina 1964–2013 toiminut kansakoulu ja peruskoulu Lappeenrannassa Alakylän kaupunginosassa. Koulu oli alaluokkien 1–6 koulu, jossa toimi myös kaupungin musiikkiluokat 3–6 -vuosiluokilla. Lukuvuonna 2010–2011 koulussa oli 268 oppilasta. Koulussa työskenteli n. 20 henkilöä opetus- ja kasvatustehtävissä. Alakylän koulu toimi viimeiset vuodet 2009–2013 koulun kentällä olevissa parakeissa sisäilmaongelmien vuoksi. Uutta koulua suunniteltiin rakennettavaksi, mutta suunnitelmat eivät toteutuneet. Koulurakennus purettiin kesällä 2012 ja koulun toiminta loppui parakeissa keväällä 2013. Alakylän koulun oppilaat siirtyivät pääasiassa Kimpisen koulun oppilaiksi. Vuoden 2009 alusta koulun yhteydessä toimi vuorohoitoa tarjoava Alakylän päiväkoti. Vuonna 2014 paikalle valmistui laajennettu uusi Keltun päiväkoti, joka korvasi myös Pallon päiväkodin. Keltun päiväkodissa tarjotaan vuorohoitoa sekä ympärivuorokautista hoitoa. ==Lähteet== Luokka:Lappeenrannan peruskoulut
Rhinopithecus strykeri

Rhinopithecus strykeri on häntäapinoiden heimoon kuuluva kädellinen. Se löydettiin vuonna 2010 Myanmarista, ja sen arvioitu populaatio on 260–330 yksilöä. == Ulkonäkö == R. strykeri on pääväriltään musta, mutta sillä on valkoiset korvatupsut ja parta. Sen huulet ovat ulkonevat. Lajin epätavallisin piirre on ylöspäin kääntyneet sieraimet. Lajin häntä on pitkä, sillä se on 1,4-kertainen muuhun vartaloon verrattuna. == Levinneisyys ja elinympäristö == Lajin arvellaan elävän pienellä, noin 270 neliökilometrin laajuisella alueella Kachinin osavaltiossa Myanmarin koillisosassa. Lajin populaatioksi on arvioitu 260–330 yksilöä. Kansainvälinen luonnonsuojeluliitto ei ole vielä arvioinut lajin uhanalaisuutta, mutta todennäköisesti se on äärimmäisen uhanalainen. Lajin asuinalue on Mawjoen varrella. Se on eristyksissä muista Rhinopithecus- suvun lajeista, sillä asuinalueiden välissä virtaa kaksi suurta jokea: Mekong ja Salween. Lähin sukulaislaji on Kiinan Yunnanin maakunnasta löytyvä bietinpystynenäapina. == Löytäminen == R. strykeri löydettiin osana Myanmarin kädellisten suojeluohjelmaa vuonna 2010. Tutkijat pääsivät lajin jäljille paikallisilta metsästäjiltä saaduista turkiksista ja kalloista. Metsästäjät raportoivat myös lajista, jonka määritelmä ei sopinut mihinkään tunnettuun nisäkäslajiin. Vaikka laji onkin tieteelle uusi, paikalliset tunsivat sen jo ennestään nimellä mey nwoah, joka tarkoittaa "apinaa, jolla on ylöspäin kääntyneet kasvot". Löydöstä ilmoitettiin ensimmäisen kerran American Journal of Primatologyssä julkaistussa tutkimuksessa lokakuussa 2010. == Lähteet == == Aiheesta muualla == *American Journal of Primatologyn alkuperäinen artikkeli Luokka:Lehtiapinat Luokka:Uhanalaiset nisäkkäät
Storoževsk

Storoževsk (, ) on kylä ja maalaiskunta Komin tasavallan Kortkerosin piirissä Venäjällä. Se sijaitsee Vytšegdajoen rannalla 48 kilometriä Kortkerosista koilliseen. Asukkaita on 1 900 henkeä (vuonna 2007). Kylä mainitaan ensimmäisen kerran vuonna 1646. Se kasvoi voimakkaasti 1800-luvun aikana ja muuttui kirkonkyläksi 1900-luvun alussa. Vuosina 1929–1963 kylä oli Storoževskin piirin keskus. Asukkaista valtaosa on komeja. Venäjänkielinen nimitys perustunee muinaiseen vartiopaikkaan (ven. storož ’vartija’), kominkielinen lähellä sijaitsevaan Šoinatyn järveen (šoina ’ruumis, hauta’ + ty ’järvi’). Tärkeimmät työnantajat ovat maatalous ja metsäteollisuus. Kylässä toimii maatalousyritys ja metsänhoitoalueen konttori. Palveluihin kuuluvat lastentarha, keskikoulu, lasten luomistyön keskus, kulttuuritalo, kirjasto ja sairaala. ==Lähteet== Luokka:Kortkerosin piiri Luokka:Komin tasavallan kylät ja taajamat
Ust-Lektšim

Ust-Lektšim (myös Ust-Loktšim, , Усть-Локчим; ) on maaseututaajama ja maalaiskunta Komin tasavallan Kortkerosin piirissä Venäjällä. Se sijaitsee lähellä Vytšegdaan laskevan Loktšimjoen suuta 8 kilometriä Kortkerosista kaakkoon. Taajamassa on 960 ja kunnassa 1 100 asukasta (vuonna 2007). Taajama on syntynyt 1930-luvun alussa uittotyöläisten asutukseksi. Vuonna 1989 sen asukkaista 52 % oli komeja ja 35 % venäläisiä. Ust-Lektšimin kuntaan kuuluu myös Martityn (ven. ja komiksi Мартиты) maaseututaajama. Tärkein työnantaja on metsäteollisuus. Palveluihin kuuluvat Ust-Lektšimin lastentarha, keskikoulu, lasten turvakoti, kulttuuritalo ja kirjasto sekä Ust-Lektšimin ja Martityn ensiapuasemat. Lähistöllä sijaitsee Stalinin vainojen uhrien hautapaikkoja. ==Lähteet== Luokka:Kortkerosin piiri Luokka:Komin tasavallan kylät ja taajamat
S-luokka (hävittäjä)

S-luokka oli Britannian kuninkaallisen laivaston hävittäjäluokka, jotka muodostivat vuoden 1940 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 5. hätälaivueen (). == Alukset == Luokan aluksilla testattiin uutta 4,7 tumman QF Mk XII -tykkiä CP Mk XXII -asennuksena. Uudessa asennuksessa oli uudistettu etukilpi, mikä mahdollisti 55 asteen korkeuskulman. HMS Savage poikkesi muista neljällä 4,5 tuuman tykillään, jotka oli asennettu etukannelle kaksiputkiseen torniin ja takakannelle kahteen yksiputkiseen torniin. Aluksille oli myös asennettu ilmatorjuntaa varten laskinyksiköt. Apuaseina olleet neliputkiset kaksinaulaiset oli korvattu kaksiputkisilla 40 millimetrin Bofors Mk IV -ilmatorjuntatykeillä, mitä kutsuttiin toisinaan Hazemeyer-asennukseksi. Asennuksessa oli tykit vakautettu, joten aluksen keinunta ei estänyt tarkkaa tulta. Tulenjohtokoneeseen oli kytketty tyypin 282 tutka. S-luokan hävittäjätWhitley, M. J. s. 129 Nimi Telakka Kölinlasku Vesille Valmis Kohtalo HMS Saumarez Hawthorn Leslie and Company, Hebburn 8. syyskuuta 1941 20. marraskuuta 1942 1. heinäkuuta 1943 osunut miinaan 22. lokakuuta 1946 myyty romutettavaksi 8. syyskuuta 1950 HMS Savage Hawthorn Leslie 7. joulukuuta 1941 24. syyskuuta 1942 8. kesäkuuta 1943 romutettavaksi 11. huhtikuuta 1962 HMS Scorpion (ex- HMS Sentinel) Cammell Laird, Birkenhead 19. kesäkuuta 1941 26. elokuuta 1942 11. toukokuuta 1943 Alankomaiden laivastolle 1945 nimellä Hr. Ms. Kortenaer HMS Scourge Cammell Laird 26. huhtikuuta 1941 8. joulukuuta 1942 14. heinäkuuta 1943 Alankomaiden laivastolle 1. helmikuuta 1946 nimellä Hr. Ms. Evertsen fregatiksi 1957 romutettu heinäkuussa 1963 HMS Serapis Scotts Shipbuilding and Engineering Company, Greenock 14. elokuuta 1941 25. maaliskuuta 1943 23. joulukuuta 1943 Alankomaiden laivastolle 1945 nimellä Hr. Ms. Piet Hein HMS Swift J. Samuel White and Company, Cowes 12. kesäkuuta 1941 15. kesäkuuta 1943 6. joulukuuta 1943 upotettu 24. kesäkuuta 1944 Norjan laivasto Norjan laivasto Norjan laivasto Norjan laivasto Norjan laivasto Norjan laivasto Norjan laivasto KNM Stord (ex-HMS Success) White 25. helmikuuta 1942 3. maaliskuuta 1943 26. elokuuta 1943 myyty romutettavaksi 1959 KNM Svenner (ex-HMS Shark) Scotts 5. marraskuuta 1941 1. kesäkuuta 1943 11. maaliskuuta 1944 uponnut 6. kesäkuuta 1944 ==Lähteet== * * * === Viitteet ===
Priozjornyi

Priozjornyi (, ) on maaseututaajama ja maalaiskunta Komin tasavallan Kortkerosin piirissä Venäjällä. Se sijaitsee Vytšegdan rannalla Kaljatyjärven luona 18 kilometriä Kortkerosista koilliseen. Taajamassa on 820 ja kunnassa 1 100 asukasta (vuonna 2007). Taajama on perustettu vuonna 1956. Vuonna 1989 sen asukkaista 42 % oli komeja ja 40 % venäläisiä. Priozjornyin kuntaan kuuluu myös Važkurjan (ven. Важкурья, komiksi Важкуа, Važkua) kylä. Tärkeimmät työnantajat ovat maatalous ja metsäteollisuus. Kunnan alueella toimii maatalousyritys Važ Kurja. Palveluihin kuuluvat Priozjornyin lastentarha, keskikoulu ja kulttuuritalo, Važkurjan alakoulu sekä Priozjornyin ja Važkurjan kirjastot ja ensiapuasemat. Važkurjassa on kirkko ja miesluostari. ==Lähteet== Luokka:Kortkerosin piiri Luokka:Komin tasavallan kylät ja taajamat
SES (täsmennyssivu)

SES voi viitata muun muassa näihin: * SES S. A., luxemburgilainen satelliittitietoliikennekonserni * SES, Stakeholder Engagement Service, markkinointimenetelmä * SES, Stephan El Shaarawy (s. 1992), italialainen jalkapalloilija * SES, Suomen etymologinen sanakirja, Kotimaisten kielten keskuksen verkkopalvelu * SES, Suomen elokuvasäätiö * SES, Suomi–Espanja seura * SES, Suomen Egyptologinen Seura * SES, Suomen Eksegeettinen Seura * SES, Suomen estetiikan seura.
MacGregor Sharp

MacGregor Sharp (s. 1. lokakuuta 1985 Red Deer, Alberta, Kanada) on kanadalainen jääkiekkoilija. Sharp pelasi juniorijääkiekkoa AJHL:n Camrose Kodiaksissa vuosina 2002–2005. Hän pelasi Minnesota Duluthin yliopiston jääkiekkojoukkueessa vuosina 2005–2009. Sharp solmi huhtikuussa 2009 ammattilaissopimuksen NHL:n Anaheim Ducksin kanssa, mutta on pelannut tämän jälkeen lähinnä Pohjois-Amerikan alasarjoissa. Hän pelasi kuitenkin kahdeksan ottelua NHL:ssä marras–joulukuussa 2009. Kaudeksi 2011–2012 Sharp siirtyi Italian pääsarjan HC Bolzanoon. ==Lähteet== * * * ===Viitteet=== == Aiheesta muualla == Luokka:Kanadalaiset jääkiekkoilijat Luokka:Vuonna 1985 syntyneet Luokka:Elävät henkilöt
Poztykeres

Poztykeres (myös Poztykeros, , Позтыкерос; ) on kylä ja maalaiskunta Komin tasavallan Kortkerosin piirissä Venäjällä. Se sijaitsee Loktšimjoen rannalla 33 kilometriä Kortkerosista etelään. Kylässä on 240 ja kunnassa 440 asukasta (vuonna 2007). Kylä mainitaan ensimmäisen kerran vuonna 1707. 1880-luvun lopussa sinne rakennettiin kirkko. Asukkaista valtaosa on komeja. Poztykeresin kuntaan kuuluu myös Sobinon (ven. Собино, komiksi Сöбин, Söbin) maaseututaajama ja Bajarkeresin (ven. Баяркерес, komiksi Баяркерöс, Bajarkerös) kylä. Tärkein työnantaja on metsäteollisuus. Palveluja ovat Poztykeresin peruskoulu, kerhotalo, kirjasto ja ensiapuasema. Kylässä on raunioitunut Kolminaisuuden kirkko. Lähistöllä sijaitsee Stalinin vainojen uhrien hautapaikka. ==Lähteet== Luokka:Kortkerosin piiri Luokka:Komin tasavallan kylät ja taajamat
Podjelsk

Podjelsk (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdan varrella 71 kilometriä Kortkerosista koilliseen. Kylässä on 710 ja kunnassa 770 asukasta (vuonna 2007). Kylä on perustettu vuonna 1676. Vuosisadan lopulla siitä tuli kirkonkylä ja 1700-luvulla volostin keskus. Asukkaista valtaosa on komeja. Podjelskin kuntaan kuuluvat myös Navolokin (ven. Наволок, komiksi Навöлöк, Navölök) ja Novikin (ven. Новик, komiksi Нöвик, Növik) kylät. Kunnan alueella toimii kaksi yksityistä maatalousyritystä. Palveluja ovat Podjelskin lastentarha, keskikoulu, kulttuuritalo, kirjasto, lääkärin vastaanotto ja tuberkuloosiparantola. ==Lähteet== Luokka:Kortkerosin piiri Luokka:Komin tasavallan kylät ja taajamat
Podtybok

Podtybok (, ) on maaseututaajama ja maalaiskunta Komin tasavallan Kortkerosin piirissa Venäjällä. Se sijaitsee Vytšegdan rannalla 81 kilometriä Kortkerosista koilliseen. Asukkaita on 1 400 henkeä (vuonna 2007). Paikkakunta on perustettu metsätyöläisten asutukseksi vuonna 1951. Sen nimi perustuu lähellä sijaitsevaan Pödtyn umpijärveen. Vuonna 1989 taajaman asukkaista 64 % oli komeja ja 25 % venäläisiä. Tärkein työnantaja on metsäteollisuus. Palveluihin kuuluvat lastentarha, keskikoulu, kansantaiteen talo, kirjasto ja lääkärin vastaanotto. ==Lähteet== Luokka:Kortkerosin piiri Luokka:Komin tasavallan kylät ja taajamat
Kokkari

Kokkari oli kylä Korpiselän kunnan keskiosassa Raja-Karjalassa Viipurin läänissä Suomen Neuvostoliitolle luovuttamalla alueella. Kokkarin kyläkeskus sijaitsi Korpiselän kirkonkylästä Suojärvelle johtavan maantien varrella noin 15 kilometriä kirkonkylästä itään. Kokkarin naapurikyliä olivat lännessä Tšokki, pohjoisessa Tšikki, idässä Tolvajärvi ja etelässä Kilpijärvi. Kokkarin kylän itäpuolelta virtaa Volgajoki ja länsipuolelta Kilpijärvien laskujoki, jotka molemmat kuuluvat Vuoksen vesistön Pielisen reitin latvaosiin. Kokkarissa sijaitsi yksi Korpiselän ortodoksisen seurakunnan tsasounista. Kokkarin tsasouna oli pyhitetty Jumalanäidin kuolonuneen nukkumisen muistolle. Tämä vaatimaton hirsirakennus vaurioitui talvisodassa ja on sittemmin tuhoutunut. Kokkarilla ja läheisellä Tšokin kylällä oli yhteinen hautausmaa. Kokkarin kansakoulu aloitti toimintansa vuonna 1916 ja se toimi aluksi kunnan ostamassa maalaistalossa, kunnes oma koulutalo valmistui vuonna 1925. Kokkarin ja Tšokin yhteinen maamiesseura perustettiin vuonna 1922. Oma seurojentalo valmistui vuonna 1936 ja sen rakennustarpeet lahjoitti Aunuksen Puuliike Oy. Talvisodan jälkeen talo jäi Neuvostoliiton puolelle ja kun Suomi valtasi kylän takaisin 1941, totesivat kyläläiset talon olevan huonossa kunnossa. Talon korjaustyöt valmistuivat juuri ennen uutta evakkotaivalta 1944. == Historia == Vanhin kirjallinen tieto Kokkarista on vuodelta 1500 olevasta Novgorodin Vatjan viidenneksen verokirjassa, jolloin Kokkarin kylässä mainitaan olleen neljä taloa. Lähes sata vuotta myöhemmin Ruotsin miehitysvallan aikaisessa verokirjassa 1580-luvulla mainitaan Ilomantsin pogostan Pälkjärven kappeliin kuuluvassa Kokkarin kylässä mainitaan olevan kaksi taloa. Stolbovan rauhan myötä Käkisalmen läänin alue siirtyi Ruotsille, jonka aloittaman luterilaistamisen vuoksi Kokkarista muutti 33 asukasta Venäjälle. Vuoden 1631 maakirja mainitsee kylässä olleen seitsemän taloa, mutta muuttoliike laski kylän talolukua ja vuonna 1651 oli kylässä enää neljä taloa. Uudenkaupungin rauhassa 1721 Kokkari siirtyi Venäjälle. Vuonna 1764 kylässä mainitaa olleen kaksi kantataloa, mutta viljelmiä oli uudisasutusten myötä kaikkiaan 11. Oman kylän lisäksi kokkarilaiset asuttivat 1700-luvulla uudelleen Kilpijärven kylän, joka oli autioitunut. Isojako toimitettiin noin vuonna 1890. Talvisodassa Neuvostoliitto ei vallannut Kokkaria, mutta 1940 Moskovan rauhanehtojen mukaan se oli luovutettava Neuvostoliitolle. Kokkarilaiset evakuoitiin jäljelle jääneeseen Suomeen. Jatkosodan alussa 1941 Kokkari vallattiin takaisin ja asukkaat pääsivät jälleenrakentamaan kotejaan, mutta 1944 alueelta oli vetäydyttävä ja väestö evakuoitiin uudelleen. == Lähteet == Luokka:Korpiselän luovutetut kylät
Pezmeg

Pezmeg (, ) on kylä ja maalaiskunta Komin tasavallan Kortkerosin piirissa Venäjällä. Se sijaitsee Vytšegdan varrella 12 kilometriä Kortkerosista itään. Kylässä on 410 ja kunnassa 1 300 asukasta (vuonna 2007). Kylä mainitaan ensimmäisen kerran vuonna 1586. 1700-luvulla siitä tuli kirkonkylä ja volostin keskus. Valtaosa asukkaista on komeja. Pezmegin kuntaan kuuluu myös Adžeromin (ven. Аджером, komiksi Адзорöм, Adzoröm) maaseututaajama, joka perustettiin 1930-luvulla Loktšimlagin vankileirihallinnon keskukseksi. Tärkein työnantaja on maatalous. Palveluihin kuuluvat Pezmogin alakoulu ja kulttuuritalo, Adžeromin keskikoulu, erityiskoulu ja kerhotalo sekä Adžeromin ja Pezmogin lastentarhat, kirjastot ja ensiapuasemat. ==Lähteet== Luokka:Kortkerosin piiri Luokka:Komin tasavallan kylät ja taajamat
Maa aikojen alussa 3

Maa aikojen alussa 3 (The Land Before Time III: The Time of the Great Giving) on Roy Allen Smithin ohjaama yhdysvaltalainen animaatioelokuva vuodelta 1995. Se on Maa aikojen alussa -elokuvasarjan kolmas osa. == Ääninäyttelijät == Hahmo Alkuperäinen ääniElokuvan lopputekstit Suomenkielinen ääni Dinosauruslaji Kertoja John Ingle Veikko Honkanen Pikkutassu Scott McAfee Tuomas Oksanen Apatosaurus Sera Candace Hutson Meri Holopainen Triceratops Alli Heather Hogan Mari Haavisto Saurolophus Petri Jeff Bennett Antti Pääkkönen Pteranodon Piikki Rob Paulsen Rob Paulsen Stegosaurus Henkka Whit Hertford Antony Bentley Hypsilophodon Mara Jeff Bennett Antti Pääkkönen Muttaburrasaurus Fergus Scott Menville Jarkko Tamminen Nodosaurus Pikkutassun isoisä Kenneth Mars Veikko Honkanen Apatosaurus Seran isä John Ingle Veikko Honkanen Triceratops Pikkutassun isoäiti Linda Gary Maija-Liisa Peuhu Apatosaurus Henkan isä Nicholas Guest Antti Pääkkönen Hypsilophodon Allin äiti Tress MacNeille Maija-Liisa Peuhu Saurolophus Petrin äiti Tress MacNeille Maija-Liisa Peuhu Pteranodon Terävähampaat Frank Welker Frank Welker Velociraptor == Lähteet == Luokka:Maa aikojen alussa -elokuvat Luokka:Vuoden 1995 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Suoraan videolle julkaistut elokuvat